Nuuskommentaar: Spioenasie en objektiwiteit | Maroela Media\nNuuskommentaar: Spioenasie en objektiwiteit\n19 Junie 2013\nVandag is die 100ste herdenking van die inwerkingtreding van die Naturelle Grondwet. Die wyd-uitlopende weergawes oor die geskiedenis van grondbesit in Suid-Afrika en die spanning wat hierdie dikwels teenstellende persepsies skep toon hoe noodsaaklik dit is dat veral regerings oor goeie, akkurate en objektiewe inligting moet beskik. Oor die uiteenlopende weergawes waarsku die TLU SA op die vooraand van die herdenking: “Met die herdenking van die Wet op Naturelle Grondbesit, wat op 19 Junie 1913 in werking gestel is, is dit nodig om sekere sake net in perspektief te plaas.\n“Ter wille van ’n politieke beleid is gepoog om grondbesit te orden in volks- of stamverband. Of daardie beleid reg of verkeerd was, is ’n ander debat.\n“Daardie wet het grondbesit gereguleer ingevolge ‘n koloniale beleid om grondbesit te orden in volks- of stamverband. Die geskiedenis kan nie met vandag se feitestel beoordeel word nie.\n“Trouens, die wet het in die eerste plek van die uitgangspunt uitgegaan dat sekere gebiede nie aan blankes mag behoort nie.\n“Die Wet het niemand die reg gegee om ’n ander se grond eenvoudig te neem sonder vergoeding nie. Ook die destydse regering kon nie net grond van enige persoon of groep afneem nie, sonder om daarvoor te vergoed of ander grond in ruil aan te bied nie. Hierdie feite is onlangs weer eens aan die hand van bewyse en dokumente volledig gedokumenteer deur o.a. prof. Louis Changuion in sy boek, Omstrede Land.\n“Die huidige beplande wetgewing staan in skrille kontras teenoor die 1913-wet.\n“Daar word vandag openlik geëis dat blankes hulle grond moet prysgee. Daar word vanuit die regeringsparty al meer geëis dat daardie grond sonder vergoeding prysgegee moet word deur blankes. Ingevolge die Groenskrif op Grondhervorming word daar metodes in plek gestel om in wese aan hierdie eise gehoor te gee.”\n‘n Vroeëre verklaring wat die konflikpotensiaal uitspel kan hier gelees word.\nRegerings kan nie bekostig om besluite op grond van subjektiewe persepsies te neem nie. Daardie inligting moet absoluut korrek wees.\nOp die oomblik is Suid-Afrika en Turkye suur na dit aan die lig gekom het dat ‘n Britse agentskap tydens die G 20-beraad in Brittanje op dié lande se afvaardigings gefokus het om kommunikasie te onderskep.\nElke noemenswaardige land belê aansienlik in die verkryging van sulke inligting. Maar nie alle inligting is in die sogenaamde oop bronne soos die media te krye nie, en daarom word minder konvensionele metodes ingespan om daardie inligting te bekom. Van hierdie metodes druis op die oog af in teen mense se basiese menseregte, en daarom word hierdie inperkings afgemeet een die ingrepe wat daar op ander regte sou wees, sou hierdie opofferings nie gemaak gewees het nie. Die reg op privaatheid word dus beperk om die reg op veiligheid te beskerm. Trouens, as iemand veiligheid geniet groei sy ander regte soos die reg op bewegingsvryheid.\nOm strategiese redes deel een land nie sommer al sy inligting met ander lande nie – nie eens sy vriende nie. Soms, as inligting wel om strategiese redes gedeel word maar daardie land verkies om om politieke of ideologiese redes hardhorend te wees, of ‘n korrupte politikus te beskerm, sal die land wat die inligting gedeel het dan van ‘n sogenaamde “stringer” gebruik maak, en lees die publiek daardie inligting wat die regering probeer weerhou het in die koerant.\nDit is lank nie meer ‘n geheim dat noemenswaardige lande besonder baie van ander lande weet nie. Die CIA se indrukwekkende “Fact Book” is immers vry op die internet te siene. Hierdie data is dikwels meer betroubaar oor ‘n hele aantal lande as die data wat daardie lande oor hulself versamel.\nLandsat se materiaal oor die afgelope 40 jaar is onlangs met Google Earth geïntegreer wat beteken enige persoon met internettoegang kan voorwerpe so groot soos ‘n bofbal (‘n aks groter as ‘n krieketbal) uit die ruimte herken. Die behoefte aan peperduur lugfoto’s om waardasierolle op te stel word nou grootliks deur iets wat gratis is uitgeskakel. Op die oomblik word waardevolle argeologiese ontdekkings oral ter wêreld danksy die Lidar-tegnologie gedoen, waaronder ‘n antieke verlore stad in die woude van Kambodja.\nEnige persoon wat ‘n bietjie Google-vaardigheid het, kan verstommend baie inligting oor bykans enige onderwerp uit die internet optower.\n‘n Soortgelyke tegnologie word ingespan om privaat kommunikasie te onderskep. Aanhangers van die TV-reeks, NCIS, sal gereeld die verwysings na “chatter” hoor – die kommunikasie in die kuberruim en oor die luggolwe oor spesifieke onderwerpe. Dit is uiteraard onmoontlik om letterlik alle inligting wat elke oomblik gekommunikeer word te ontleed, en daarom word rekenaars en programme ingespan om dit wat sekere sleutelwoorde, of kombinasies van sleutelwoorde bevat, te onderskep en te ontleed.\nUiteindelik verg dit weer mannekrag, onder meer omdat baie van hierdie kommunikasie vertaal moet word.\nSoms, onder bepaalde omstandighede, kan besluit word om all kommunikasie van sekere individue te onderskep en te ontleed. So ‘n besluit word nie maklik geneem nie weens die mannekrag wat dit vereis.\nDie oorgrote volume veiligheidsinligting wat lande insamel kom uit oop bronne soos die media. Die klein deeltjie wat nié so versamel kan word nie, kom van spioene, informante, meeluistering en ‘n verskeidenheid ander bronne. Hierdie inligting word daarna ‘n reeks prosesse onderwerp, en geklassifiseer.\nGereelde bronne word self geklassifiseer aan die hand van die betroubaarheid van hul inligting. ‘n 1-bron is die mees betroubare, en daarom sal min lande so ‘n klassifikasie aan ‘n mens toeken. ‘n Vyf-bron is gewoonlik onbetroubaar, en ‘n ses-bron kon nog nie vir geloofwaardigheid geëvalueer wees nie. Wanneer die opponent weet sy foon word afgetap, kan hy die grootste twakstorie daaroor verkoop, en daarom kan ‘n 1-bron ook E-inligting oplewer (inligting wat in alle waarskynlikheid onjuis is).\nDit is ironies juis by hierdie deel waar die menslike oordeel ingespan word waar sake verkeerd loop. Talle terreurdade kon voorkom gewees het as inligting wat wel iewers binne die stelsel was, nie weens menslike oordeel as vals of onbelangrik geag is nie. Die Twin Tower-aanvalle en die Bostonse bomontploffings tel hieronder.\nAfhangende van die sensitiwiteit van die bron of die inligting, kan dit enige klassifikasie van Beperk tot Uiters Geheim verkry.\nDaar word ander stappe ingespan soos om inligting binne ‘n instansie te kompartementeer, terwyl die “nog om te weet”-beginsel ook geld. Alles uit NCIS te lere.\nDie afgelope sowat twee jaar het individue dit goed geag om veral Amerikaanse geheime uit te blaker, onder meer deur dit aan WikiLeaks beskikbaar te stel.\nDit is nou uit een van hierdie bronne dat dit bekend geword het dat Brittanje op die Suid-Afrikaanse n Turkse afvaardigings gefokus het.\nNatuurlik moet Suid-Afrika en Turkye verontwaardig reageer. Verbaas kan hulle egter nie wees nie, want ander lande sorg in die eerste plek vir hul eie belange, en met ‘n groot span kommuniste in die Suid-Afrikaanse kabinet, ‘n hele rits bedenklike internasionale vriende (soos Mugabe) en ‘n openlike flikflooiery met China tender om vir spioenasie uitgesonder te word.\nIn Suid-Afrika het verskeie politici al gekla dat hul telefoongesprekke meegeluister word. Ook die leier van die opposisie, Helen Zille, het laat blyk dat sy by geleentheid, toe sy haar telefoon opgetel het, na ‘n opname van ‘n vroeëre gesprek wat sy gehad het kon luister.\nBrittanje sal ingevolge internasionale praktyk sake weer reg dokter, soos om waardevolle inligting oor Suid-Afrika, waaroor die Suid-Afrikaanse inligtingsdienste nie beskik nie, as soenoffer beskikbaar te stel.\nDie wêreld van die spoke gaan nie sommer verdwyn nie… nie terwyl soveel mense en instansies wêreldwyd onheil beplan nie.\nDie finale swak plek in die inligtingsketting is die politici. Die inligtingsgemeenskap se taak is om korrekte inligting aan die regering te voorsien, nie net die inligting waarvan die regering hou nie. Politici se koppe werk dikwels anders – hulle floreer op inligting wat hulle wil hoor, en daarom sneuwel uiters belangrike inligting maar te dikwels – tot nadeel van die land.\nWat, byvoorbeeld, is die kanse dat pres. Jacob Zuma die standpunt van TLU SA openlik met sy ondersteuners sal deel dat geen huidige blanke boer sy grond by ‘n swart persoon gesteel het nie? Daar is immers ‘n verkiesing op pad, en opnames toon dat sowat 80 persent (en dit word al meer) swart mense glo blankes se grond is oorspronklik by swart mense gesteel. Aan die ander kant het die Ad hoc-komitee oor eiendomsreg onlangs ‘n konferensie gehou hieroor, met die veelbetekende titel: “Die groot leun.”\nNet so kan gevra word wat die kanse is dat Zuma sy weergawe sal wysig dat swart grondbesit na die Naturelle Grondwet hoofsaaklik tot die land se droër gebiede beperk is? Enige persoon kan nou Landsat raadpleeg om te kyk of die kaarte wat reënval-isotope aandui inderdaad kluitjies bak soos wat Zuma in effek te kenne gee.\nWat die politici met korrekte inligting doen, of nie doen nie, is een saak. Maar as ‘n intelligensiediens self sy kliënt, die regering, met populistiese inligting begin voer in plaas van absolute feite, is daardie diens ‘n groter verraaier as die land se grootste vyand.\nDie gewone publiek sal byvoorbeeld nooit weet of Marikana die gevolg van brouwerk deur die intelligensiedienste was, en of die politici verkies het om nie die waarheid te hoor nie.\nNuuskommentaar: Plaasmoorde en xenofobie\nNuuskommentaar: Buitelandse kritiek op Mandela\nInternasionale oorsig: Wankelende, ongewilde koalisieregering neem oor in Israel\nBruid brei haar eie trourok\nKoring nou deel van Groei vir Goud-kompetisie


Omstrede minister al weer in buiteland | Die Vryburger\nDie beleërde minister, Lulu Xingwana, het weer onder skoot gekom oor nóg ’n oorsese besoek te midde van wat in haar Departement beskou word as ernstige probleme.\nMinister Lulu is nou in New York. Sy gaan glo ’n Suid-Afrikaanse afvaardiging na die Verenigde Nasies se vroue-konferensie lei.\nDie konferensie duur tot 15 Maart.\nDie IVP se woordvoerder het gesê dit is onaanvaarbaar dat sy nog ’n praatsessie oorsee bywoon.\nDie minister se departementele woordvoerders wou nie uitwei oor die koste van die besoek nie, ook nie oor hoeveel mense na die konferensie is nie.\nDie minister het vurige kole uit talle oorde op haar gekry na haar gewraakte uitlatings oor Afrikaner mans.\nOne thought on “Omstrede minister al weer in buiteland”\nARNOLD DE BEER March 5, 2013 at 10:49 pm\nEn dink enigiemand dat daardie ‘Myt’ sleg slaap daaroor??\nEn wie is die “baas”by wie sy aangekla gaan of kan word???\nLos die helse swartes en konsentreer op wat ons Afrikaner blankes moet doen om hier uit te kom.


CLF se eerste 60 jaar | Kerkbode\nCLF se eerste 60 jaar\nNovember 16, 2017 Frits GaumBoeke en Media\nIN ELKEEN SE EIE TAAL: DIE KLEURRYKE VERHAAL VAN DIE CHRISTELIKE LEKTUURFONDS\nUitgegee deur Christelike Lektuurfonds, 2017\nChristelike Lektuurfonds (CLF) is vanjaar 60 jaar oud. In ’n jaar van baie feesvierings – die Kerkhervorming het 500 jaar gelede plaasgevind, die Teologiese Fakulteit aan die Universiteit van Pretoria is ’n eeu oud, die gesinstydskrif LiG, die eertydse Voorligter, is 80 – mag CLF se 60 jaar nie uit die oog verloor word nie. Hulle het rede om fees te vier!\nCLF is 60 jaar gelede gestig om te voldoen aan die behoefte vir literatuur in verskillende tale om gebruik te word in die kerke wat uit die sending van die NG Kerk gebore is. Van der Watt vertel ’n verhaal met uitsonderlike hoogtepunte, ’n verhaal van idealisme en daadkrag, van die toewyding van mense wat hulle ganse lewe in diens van ’n droom gegee het.\n“Die verhaal gaan egter ook oor teleurstellings en, tot beskaming, onderlinge twis en spanning,” skryf hy, en voeg dan by: “Tog gaan dit uiteindelik, soos met enige kerk- of sendinggeskiedenis, oor hoe God met sy kerk, met sy kerk se mense en bedieninge op weg gaan en dan, ondanks die kerk en ten spyte van mense, groot dade verrig”.\nIn die geskiedenis van CLF is daar etlike mense wat ’n deurslaggewende rol gespeel het om ’n sterk fonds vir Christelike publikasies op te bou: die broers Bernard en Andries Odendaal, Japie Jacobs, Abraham Dekker, Sam Pellissier, Dawid Snyman, Johan Botha, Giep Louw, Japie du Plessis, Piet Meiring, Willem Botha, Gerrit Lotz, en ander.\nIn die onlangse jare het vroue as uitvoerende amptenare ’n groot bydrae gelewer – eers Christelle Vorster en toe Charmaine Stoffberg. CLF spits hom (of haar?) deesdae veral toe op die publikasie van pamflette, plakkate en boeke.\nTerwyl CLF deur die jare bekend geword het vir hulle “traktaatjies”, word met “pamflette” doelbewus iets anders as die traktaatjies van ouds bedoel. Die pamflette wat gepubliseer word, is visueel, aktueel, informatief en oorredend met as doel om vaardighede en ingesteldhede ten goede te verander.\nOnder CLF se boeke, tel amptelike kerklike materiaal in verskeie Afrikatale, boeke vir geloofsvorming, en veral ook boeke gerig op kinders. In hierdie verband is CLF se reuse-projek, “Een miljoen Bybels vir een miljoen kinders,” van groot belang. Die bekende Kinderbybel, God se kinders: Verhale uit die Bybel, soos vertel deur Desmond Tutu, maak deel van die projek uit, soos ook die reeks Ja! Kleuter.\nVan der Watt het ’n besonder eerlike boek geskryf. Vanselfsprekend skryf hy uit ’n bepaalde perspektief; daar is ook ander perspektiewe wat van syne sal verskil. Hy vertel van die prestasies van CLF, maar ook van struwelinge en onmin in die vroeë 2000’s toe ernstig probeer is om al die NG Kerk-verwante media-bedrywighede onder een dak tuis te bring. CLF moes in die proses sy Bloemfonteinse wortels uittrek en Wellington toe skuif.\nDie onder een dak-ideaal het egter nie uitgewerk nie, en daar is op die ou end eerder gekies vir goeie samewerking tussen CLF, as afsonderlike organisasie met eie beklemtonings, en Bybel-Media, wat ’n mediahuis met baie kamers geword het. Die huidige leiers van die NG Kerk se media openbaar groot begrip en waardering vir mekaar se strewes en bydraes, en die samewerking is waarskynlik beter as ooit. Daarvoor kan ’n mens baie dankbaar wees. Hartlik geluk aan CLF vir ses dekades se toewyding en harde werk om die evangelie van Jesus Christus in baie tale uit te dra!


AfriForum gaan klag teen SARU by IRR indien oor kwotas in rugby - AfriForum\n◀ AfriForum rig ope brief aan Baleka Mbete oor wangedrag van publieke verteenwoordigers\nWêrelddag teen marteling: AfriForum betrek Internasionale Raad teen Marteling by stryd teen plaasmoorde ▶\nJunie 23, 2014 deur Juran van den Heever\nDie burgerregte-organisasie AfriForum het sy regspan opdrag gegee om voorbereidings te tref om ‘n amptelike klag teen die Suid-Afrikaanse Rugby-unie (SARU) se rassekwotabeleid by die Internasionale Rugbyraad (IRR) in te dien en ondersoek in te stel na die moontlikheid om ook ‘n saak daarteen te voer by die Internasionale hof vir Sportarbitrasie. AfriForum se reaksie volg op die nuus dat SARU se president, Oregan Hoskins, pas aan die Sprinbok-afrigter, Heyneke Meyer, opdrag gegee het dat ras voortaan ‘n groter rol in die samestelling van die Springbokspan moet speel.\nVolgens Kallie Kriel, uitvoerende hoof van AfriForum, verbied die IRR se reëls uitdruklik enige vorm van rassediskriminasie en politieke inmenging in rugby.\nKriel het daarop gewys dat dit nie in belang van Suid-Afrikaanse rugby, spelers of dié sport se ondersteuners is dat SARU blatant die IRR se reëls oortree nie. Ordinansie 3 van die IRR se reëls en regulasies plaas ‘n verpligting op die IRR om enige vorm van rassediskriminasie in rugby te verhoed. Regulasie 20 bepaal ook dat enige optrede in rugby wat op grond van ras diskrimineer, op “wangedrag” neerkom. Ingevolge ordinansie 9.4(r) kan die IRR dissiplinêr optree teen enige rugbyliggaam wat die reëls en regulasies oortree.\nAfriForum is volgens Kriel ten gunste van rugbyontwikkeling, sodat die geleentheid aan almal gebied kan word om aan rugby deel te neem.\n“ŉ Rassekwota-beleid benadeel talentvolle spelers van alle rasse. Wit spelers word benadeel as hulle ter wille van rassevoorskrifte nie gekies kan word nie en swart spelers omdat die geldigheid van hulle opname in die spanne onder verdenking geplaas word,” het Kriel bygevoeg.


PANDA: Vlak-1 beperkings die volgende stap om ekonomie te red - Die Kwêvoël\nPANDA: Vlak-1 beperkings die volgende stap om ekonomie te red\nSuid-Afrika se Covid-19 modelle rede vir astronomiese voorspellings\nDie amptelike projeksie vir Covid-19 sterftes vir Suid-Afrika is gestel op 375 000 wat beslis die lewendige daglig uit enige lewende siel sal jaag, volgens die amptelike woordvoerder van die Pandemics, Data and Analytics (PANDA) koördineerders, Nick Hudson, en was die rede vir die noodtoestand en die gevolglike inperking wat afgekondig is.\nVolgens Hudson is hierdie syfer mettertyd afgebring na 40 000, wat volgens PANDA steeds ’n geweldige oorskatting van die werklikheid is, met verwysing na die model wat voorspel dat daar teen November vanjaar sowat 40 000 sterftes weens Covid-19 sal wees.\nVolgens PANDA is die formaat en struktuur van die modelle wat gebruik is verkeerd en word daagliks verkeerd bewys.\nNieteenstaande die feit dat PANDA betrokke was by die minister van gesondheid, Zweli Mkhize, se model simposium en hulle hul saak gestel het hoekom die modelle verkeerd is, met spesifieke verwysing na die Covid-19 model, was daar geen verdere interaksie met die departement nie.\nDie een fout in die model is die eksponensiële groei wat nêrens ter wêreld waargeneem is nie, asook die aanname oor die aantal slagoffers van die siekte en noodlottige aansteekbare gevalle.\nIn al die gevalle moet aannames geneem word om die berekenings te maak. Die eksponensiële berekening wat gebruik is, is nêrens ter wêreld ervaar nie.\nDie tweede fout was die aanname dat almal vatbaar is vir die siekte en aansteeklik is daarvoor.\nHudson het verder genoem dat die voorspelling van die aantal besmettings en sterftes in Suid-Afrika nooit aan die publiek bekend gemaak is nie, wat ’n groot probleem skep.\nOp grond van hul bevindings, sê Hudson, om verdere skade aan die ekonomie te voorkom, is die volgende stap om die inperking na Vlak-1 te verlaag.\n← Kookblog 4: Trek daai vesel vir veelsydige varkgeregte\n2020: Aangepaste Skoolkalender – Amended School Calendar →


10-16 Feb – Skynheiligheid Ontbloot – Matt 6:1-18\nVertel vir mekaar wat die goed is waarvoor jy hierdie week wil bid en wil hê die ander moet vir jou bid. Hoekom wil julle spesifiek vir dié goed bid?\nGesinne met Gr 1-3’s lees deur die week die materiaal in hul kategese werkboek.\nLees Matteus 6:9-13\nJesus het gereeld gebid. Hy wil ook hê dat ons gereeld sal bid. Kyk of julle uit die Onse Vader-gebed (die Skrifgedeelte) kan agterkom waaroor ons alles met God kan praat in gebed. Waaroor kan ons nog met God praat?\nVertel vir mekaar waarmee julle sukkel as dit kom by gebed. Gee vir mekaar raad.\nLeer die “Onse Vader” gebed. Julle kan dit elke dag saam bid, of Lied 266 leer en saam sing.\nKan julle dalk hierdie week vir iemand kos gee wat nie gereeld kos kry nie? Dalk kan julle vir Anna-Marie Voges (041 583 6236) help om sop en/of broodjies te maak vir die bosslapers?\nWritten by Marlein van Deemter on 09/02/2014 . Posted in Huisgodsdiens\n“Hoor tog” – 2 Konings 19\nEk dink die versoeking is daar vir ons as kinders van die Here om te dink dat God ons moet seën, aan mekaar, sonder ophou. Dit is tog hoe God is. Hy is goed. Hy is almagtig. Hy wil vir ons die beste hê. Ons dink “Life is beautiful” – soos daardie onvergeetlike fliek van Roberto Benigni onderstreep het – en wil graag hê, trouens verwag dit dat ons gehoorsaamheid vir ons voorspoed sal bring.\nMaar ek dink ons vergeet dat die pa in die fliek moet sterwe om sy kind en uiteindelik sy vrou die gawe van die lewe te kan gee. Ons leef mos ons lewe tussen die twee pole van “Life is difficult” – soos Scott Peck dit gemunt het in sy boek The Road Less Travelled – en “Life is beautiful” – soos Benigni dit vir ons interpreteer. Die twee pole van die lewe vorm eintlik die Seisoene van die Siel, soos ek onlangs in ’n nuwe ongepubliseerde boek van Riaan van der Merwe gelees het.\nWritten by on 02/06/2013 . Posted in Chris van Wyk, Preke


Terios Extreme 4x4ing! - Hilux 4x4 Forum\nTerios Extreme 4x4ing!\nDagse manne ek dog ek deel met julle so bietjie fotos.\nDie is my vrou se kar wat gerol het so 2 weke terug slegste is die kar is amper klaar betaal skuld minder as R10 000 op hom.\nEk moet sê vir 'n kar wat gerol het is die terios redelik veilig siende dat my vrou sonder enige beserings uit die kar gekom het rede hoekom kar gerol het is 'n gebarsde band.\nEks darm bly jou vrou het sonder beseering weg gekom. Die Terios het n 4 ster rating en is ook deur TOYOTA gemaak. Dis hartseer dat hy amper klaar betaal is!!!\nMarius, dankie tog niemand het seer gekry nie Dis nie lekker om sulke pics te sien nie....\nJa nee dis hartseer was 'n lekker klein 4x4 gewees,wag net om te hoor of die versekering hom gan regmaak of afskryf skade is R87000 so ek glo dis afskryf sal maar wag om te hoor wat die assesor sê.\nHoe het gebeur Marius? Dis bja sleg om sulke goed te sien maar dit lat mens bietjie veiliger voel as mens self so voertuig ry.\nAlien1147 wrote: Hoe het gebeur Marius? Dis bja sleg om sulke goed te sien maar dit lat mens bietjie veiliger voel as mens self so voertuig ry.\nBand het gebars agter dit lyk of die kar toe vooroor geflip het meeste skade is voor op die neus en dak voor lyk ook of die body geknak het by die3 voordeure want hulle maak ook nie meer heeltemal oop nie en daar is 2 knakke voor onder die duere agter as is ook gebuig.\nJammer om te hoor van julle skade sterkte\nEk kyk seker deur my ooglede vas!!! Ek sien nou eers dat jy wel gese het n band het gebars.\nDit klink baie min om reg te maak as hy wel geknak het... As hule hom afskryf, sal jy weer kyk na so een??\nSterkte vir julle... Vriende van my sukkel nou al 3 weke net om uit tevind of hulle hul trokkie gan reg maak of afskryf nadat hulle hul Isuzu gerol het!!!\nAlien1147 wrote: Ek kyk seker deur my ooglede vas!!! Ek sien nou eers dat jy wel gese het n band het gebars.\nSal enigetyd weer so een koop is 'n baie nice kar maar die nuwe Kia sportage is net so mooi net jammer oor die laang waglys op die kia's ons wag om te hoor wat die versekering sê so dis of weer 'n terios of die Kia sal maar nog sien.\njammer oor jou kar. BLY jou vrou is ok.\nDie ou ene\nDSC01158.JPG (41.7 KiB) Viewed 3036 times\nDie nuwe een\nImage0612.jpg (30.22 KiB) Viewed 3036 times\nJis Marius... ek sien nou eers die post raak. Bly jou vrou het sonder beserings daar uit gekom.\nBaie geluk met die nuwe kar. Hoop hy gee vir julle sorgvrye gebruik\nMy simpatie met die kar wat amper af betaal was se afskryf. 4 Feb die jaar is ons klaar betaalde kar af geskryf wat nog in prestine kondisie was en baie lae kilos... dink jy mens kan weer dieselfde kry tweede hands... aikona\nCasKru wrote: Jis Marius... ek sien nou eers die post raak. Bly jou vrou het sonder beserings daar uit gekom.\nJa nee glo my ek weet ons het net R6000 geskuld op die ou ene,En nou het ons 'n 4x2 en nie meer 'n 4x4 nie,nie dat dit eintlik pla nie het nooit regtig gan 4x4 met die terios nie is inelkgeval te duur om mee te gan bundu bash en te krap is maar die vrou se stads 4x4'tjie/pavement crawler.\nGebruik maar die Hilux vir speel maar nou is ek speelding loos tot Louis klaar is met die efi dan speel ek weer lekker!


Mini-pampoen-muffins | SARIE\nMini-pampoen-muffins\tdeur Melissa Pecoraro\n(sowat 30 muffins (30 g elk))\n175 ml volgraanmeel\n125 ml donkersjokolade, splinters\n60 ml gedroogde bosbessies\n125 ml wit bone, afgespoel en gedreineer\n125 ml gaar pampoen, fyngemaak\nVerhit oond tot 190 °C. Spuit 2 mini-muffinpanne met kleefwerende kossproei. Meng meel, volgraanmeel, suiker, bakpoeier, speserye, sout, sjokoladesplinters en gedroogde bosbessies. Maak ’n holte in die middel van die mengsel. Verwerk eier, bone, pampoen, melk, olie en vanielje in ’n voedselverwerker tot glad. Voeg die eiermengsel in die holte by die droë mengsel en meng goed. Skep teelepels vol in die muffinpannetjies. Bak sowat 15 minute tot gaar.\nanalise per 30 g\nProteïen 1,6 g\nmono-onversadigde vet 0,9 g\nPoli-onversadigde vet 0,4 g\nVesel 1,2 g\nglukemiese lading 6,2\nWat ’n lekker en gesonde happie, sonder skuldgevoelens! Ook ’n maklike manier om te sorg dat die kinders groente en vesel inkry.


Vind vrede in die ritme van die lewe - Ansja Ferreira\nInspirasie Kreatief Lewenslesse\nVind vrede in die ritme van die lewe\nWritten by:AnsjaPosted on: 2020-11-30 2021-01-18\nEk sit elke oggend voor werk vir 10 minute in die tuin, nadat die kinders afgelaai is by die skool en ek ŉ bietjie tyd vir myself het. Dit is wanneer ek kan asemskep en myself vind. So sien ek die seisoene verbygaan, hoe my plante groei, die voëls in die bome neste maak en kleintjies grootmaak. Hoe die kleintjies later hul vlerke sprei en wegvlieg uit die neste.\nEk kyk na die blare van die plante, die manier hoe die rankplante in die wind dans en dink aan die woorde van Maya Angelou: “Alles het ritme, alles dans”. Die blare wat van die bome afval, ontbind mettertyd en word voeding vir die plante. Ek luister na die verskillende geluide van voëls en sien en hoor die hartklop van die natuur. Wanneer ek besig is met werk en huistake, is ek nie altyd bewus van hierdie borrelende lewe wat orals rondom ons is nie. Daar is insekte, geitjies, wurms, voëltjies, muise, katte en honde rondom my.\nEk weet die wortels van die groot bome in my tuin boor diep onder die grond in, maar tog dink ek nooit daaraan nie. In die veld oorkant ons huis is daar meerkatte, muskeljaatkatte, skilpaaie, tarentale en uile. Orals leef en vibreer dit en daar is ŉ polsslag en energie oral in en rondom ons.\nBloed vloei deur my are en my hart klop, ek haal asem, maar tog dink ek nooit daaraan nie. Die liggaamsritmes word sirkadiese ritmes genoem. Ons het reeds voor ons geboorte die ritme en hartklop van ons moeder se liggaam beleef. Hierdie diep gevoel van vertroosting en geborgenheid wat dit ons gegee het, is na ons geboorte deurgedra en weer gevind wanneer ons as babas die veiligste sou voel wanneer ons naby ons moeder se liggaam was en haar asemhaling en hartklop sou voel.\nRitme beïnvloed elke aspek van ons lewe, wanneer ons moet wakker word, slaap en hoeveel energie ons het.\nIn die natuur is die energie suiwer en die vibrasie hoog. Wanneer ons tyd in die natuur deurbring, word ons energieveld van swaar of negatiewe energie skoongemaak, wat ons help om ligter, meer energiek en meer helder te voel.\nDie wêreld bestaan uit vibrasie en beweging – niks in die natuur is in ŉ absolute rustoestand nie, al lyk dit soms so. Ek dink aan die fases van die maan, die eb en vloed van die see se getye, die aarde se rotasie en die verandering van die seisoene.\nDie Amerikaanse indiane was lank reeds van hierdie wysheid bewus:\n“Soos wat jy jou bewustheid in die natuur ontwikkel, begin jy te sien hoe jou lewe alle lewe beïnvloed en hoe alle lewe ons beïnvloed. ‘n Sleutel-en kritiese kenmerk om van bewus te wees.” – Tony Ten Fingers/Wanbli Nata’u, Oglala Lakota.\nWanneer mens hierdie dinge begin raaksien en tot ŉ dieper besef van die ritme van die lewe kom, word dit vir jou makliker om die storms en tsunami’s van die lewe te hanteer.\nJy leer om met die stampe en stote van die lewe saam te leef en nie daarteen te probeer werk nie. Die ritme en siklus van die natuur wys my dat verandering tyd neem. Dit voel miskien stadig vir my, maar dit gebeur steeds.\n“Die natuur jaag niks af nie, tog word alles bereik” – Lao Tzu.\nDie hele wêreld beleef tans onsekere en ontmoedigende tye. Die COVID-19-pandemie het byna al ons roetines en normale gedragspatrone verbreek. Dit is onduidelik hoe die stukke inmekaar sal pas wanneer die pandemie uiteindelik verby is. Hierdie onsekerheid het by baie mense tot angs en depressie gelei.\nDie sleutel tot kalmte en rustigheid is vir ons almal beskikbaar. Dit is om al die natuurlike ritmes wat die lewe op hierdie pragtige planeet waar te neem en daarby te leer.\n“God is die vriend van die stilte. Bome, blomme, gras groei in stilte. Kyk na die sterre, maan en son, hoe hulle in stilte beweeg” – Moeder Teresa.\nPrevious Post Previous post: Lesse uit grendeltyd: Vlak 1 – Om dinge vanuit ŉ ander perspektief te sien\nNext Post Next post: Die tweede golf\nAnsja 2020-10-07 2021-01-18 Leave a reply\nLesse uit grendeltyd: Vlak 1 – Om dinge vanuit ŉ ander perspektief te sien\nAnsja 2020-11-17 2021-01-18 Leave a reply\nVuurtoring (kortverhaal deur Ansja Ferreira)\nAnsja 2020-05-21 2021-01-18 Leave a reply


Versindaba » Blog Archive » Amanda Lourens. Swart Jan en Salome.\nAmanda Lourens. Swart Jan en Salome.\nDie maand van Junie het vir my weinig meer opgelewer as eindelose nasienwerk, sodat ek glad nie juis bedroë is dat die maand se einde al in sig is nie. Tog het die nasienwerk vir my ’n verrassing gebring in die sin dat ek vanjaar op my eie leesspoor deur die teks van Sewe dae by die Silbersteins kon terugstap. Die tweedejaars het die boek behandel, en moes natuurlik die individuasie-cum-alchemistiese proses (en aanverwante sake) ontleed, welbekend aan ons almal.\nOm sommer eers in die algemeen my belewenis van hierdie spesifieke boek te deel: Ek het op skool van hierdie gevaarlike en ondermynende boek gehoor, maar die titel het my om die een of ander rede bekoor – miskien die alliterasie, of dalk die toweragtige kwaliteit van “Silbersteins” wat amper ’n assosiasie gedra het met die Merlin-figuur in my kinderboeke? Of dalk was dit ’n soortgelyke towenaar, maar ek onthou ’n illustrasie van ’n towenaar wat edelgesteentes vir die feëkoningin uit ’n stomende donker pot gediep het. Iets hiervan was opgesluit in die volksvreemde klank. Of is dit nou die volwasse perspektief en die akademiese weet-van-alchemie wat jeugherinneringe laat vermeng?\nIn elk geval, die titel het my bly fassineer en in standerd sewe het ek my eerste leespoging van Sewe dae (sowaar in die dorpsbiblioteek) aangewend; enduit gelees maar besef dat dit bo my vuurmaakplek was. Ek kon nie eens die doen en late van die Accademia d’amore verstaan nie. My veertienjarige nuuskierigheid is gestuit deur Leroux se ongelooflike vermoë om ’n handeling en die menslike nuanses daaromheen in sy proefbuis vas te vang, te distilleer en met behoud van elke skakering daarvan in taal om te sit. Vir ’n nuuskierige tiener was dit nogal ’n teleurstelling om te moes lees: “Sy wag sonder aansien des persoons soos al die ander deur die eeue gewag het, maar deesdae klinies, met oorleg, met begrip – vir die stotterende begin, die verontskuldigings, vir die impotensie van beginners, die storie van alledaagse frustrasie , vir die taak soos ander take, wat altyd versinsels sal vind om homself te heilig.”\nNietemin het beelde van Welgevonden hulle in my binnewêreld tuisgemaak en ek droom nog al die jare dat die landgoed mag werklik word; dat ’n mens in Jock en Henry se spore kan stap, in Henry se bad met die leeukopkrane kan wegsink en die geroesemoes van gaste sien kom en gaan. Stel jou voor: ’n Welgevonden-theme park waar Henry in sy aanpak sy verskyning maak en Mrs Silberstein slank tussen die toeriste heen beweeg.\nOp universiteit het ek Sewe dae herlees met al die pretensie van ’n derdejaarstudent. Ek werk steeds uit dieselfde kopie, maar is nou verbaas om te sien hoe ek die wérklik betekenisvolle dele van die roman destyds heel misgelees het. Uit my destydse onderstrepings en aantekeninge sien ek hoe ek my ingeleef het in regter O’Hara en dr. Johns se ingewikkelde filosofieë en hoe ek die grepies Latyn probeer vertaal het. (Ou Mrs Silberstein se Jiddishe vloeke het darem té banaal gelyk om na te slaan.) Kennelik het ek die idees rondom goed en kwaad bepeins; Jock se siening van God as die Groot Onbewuste aangehang, in só ’n mate behep met die abstrakte dat ek nooit besef het watter skerp insig Leroux in die menslike aard gehad het nie.\nDit is juis in die “gevaarlike” en “obsene” toneel van die heksesabbat waar Leroux die mens in sy kwesbaarheid teken en die teelaarde vir die “bose” vir ons karteer. Veel beter as enige selfhelpgids wys Leroux hoe menslike onvolmaaktheid, ons onwilligheid om dít te aanvaar en ’n gebrek aan liefde saamspan om verhoudings te verwoes en die “bose” te laat seëvier:\nSaam met Satan wreek hulle hulle op die onvolmaaktheid van hulle metgeselle – die gebrek aan aandag, die gebrek aan liefde, die eentonigheid, die teefsheid, die vertwyfelings gewek deur die ander een, die persoonlikheid gebreek deur die ander een, die saaiheid van hulle kennis van mekaar.\nSeker sou mens van die duiwel ’n gerieflike sondebok kon maak. Helaas ontbloot Leroux ook hierdie fantasie van blaam as ons lees dat Swart Jan “homself nooit kan voortplant nie, dat sy vrug verkrummel is, dat sy venyn beperk is tot die daad en die draers van die daad …”. Iewers begin ek begryp wat Leroux moontlik bedoel het met sy stelling dat obsessie en psigose “die enigste kinders” van Swart Jan se omgang is. Jou ongeneëndheid om jou demone, jou tekortkominge – hetsy ingebore of verworwe – hok te slaan, is wat jou met Swart Jan in die bed laat beland, waaruit ’n gekwelde gees gebore word. Sielkundig dalk ongemotiveerd of ’n oorvereenvoudiging, maar tog ook ’n broodnodige raps in die rigting van die blame it on the devil-legioene en ’n vingerwysing in die rigting van selfondersoek.\nAan die einde van die fees, skryf hy in die deel wat tydens my nuutste herlees so betekenisvol is:\nDie lewe is besonder kompleks. Die kerke pas hulle aan by die mense en word ewe kompleks, Die vormlose wolk hang oor alles. Al wat hulle weet, is dat daar ’n sekere gespannendheid is, ’n neiging vir allerhande allergieë om te ontstaan – ’n soort obsessie omtrent allerhande dinge, ’n gevoel dat jy oor ’n tydjie sal ontplof as iets nie gebeur nie.\nDit is moontlik ironies, maar eerder verbluffend dat Leroux hier sy vinger lê op ’n kernaspek van wat haper in die moderne kondisie, maar dit byna verhul binne die kompleksiteit van sy eie werk aan ons voorhou: die neurose van afwagting, die afhanklik raak van prikkels, die onvermoë om in die oomblik te leef en die opvul van die leegte met voortdurende maar kunsmatige events. Klimakse moet voortdurend geskep word as ’n soort ontladingsproses. Ons grootste vrees skyn te wees die leegte van all dressed up and nowhere to go. Ons sal die partytjie skep as die uitrusting maar net daar is. En dit kom uit die sestigerjare, lank voor die eietydse obsessie met voortdurende aanlyngebeure om die leegte te bestry. (Dus glad nie ’n generasieding nie; eerder ’n hoop op die later, die môre wat beter, meer opwindend sal wees as vandag. Enige wag-op – die wegraping, die wederkoms, die katastrofale einde van die wêreld – iets wat beter sal wees as die ondraaglikheid van die leë nou.) Maar Sewe dae sê dat niks gebeur na die druk van ’n knoppie nie, “omdat alles onsigbaar is”.\nEn ja, die kerke (lees ook enige ander morele kompas) wat hulle angsvallig aanpas om die neuroses van hulle tyd te akkommodeer, wat sélf bronne word van Rabie se aanhou beweeg en geraas maak – dit is seker ’n storie vir ’n ander dag, maar tog seker ’n storie wat verder geskryf moet word. Want, vertel Leroux ons, beeldloosheid is ons grootste bedreiging. (As beeldloosheid die bedreiging is en gekenmerk word deur gesigloosheid, deur karikature, wat is beelde dan? Moontlik die waarhede vir elke nuwe epog, die stel oorlewingsreëls?) Die uiteinde egter, van beeldloosheid is die woede voor die dood, die onvermoë om die onsienlike in die gesig te staar; kortom, die onvermoë tot ’n waardige lewe tot reg aan die einde. Sou die opgaan in die oomblik, die aflê van die hoop op ’n lewe van opgehypede klimakse dalk nuwe beelde kon oprig? En daarmee saam die meedoënlose kyk na die self en die aflê van die die-duiwel-het-my-dit-laat-doen-mentaliteit?\nEk vermoed dat Leroux in sy enigmatiese slot – dalk die mooiste slotwoorde al ooit in ’n Afrikaanse roman, in wese dalk meer poësie as prosa – ’n oplossing aan ons stel:\nVeronderstel jy is alleen in ’n groot saal. Jy lig jou hande vir jou beminde. Jy is geklee in uniform. Jy is bevrees, maar jy het die geloof. Jy dobbel met jou geloof. In jou uniform van die engele gaan jy na vore, jy lig jou hande, en met volkome vertroue wag jy op die beeld van die waarheid in gelid van die liefde.\nEk verstaan hierdie slot nie regtig nie. Ek gaan die geloof behou en hoop dat ek met my volgende lees van die roman sin sal kan maak van die “beeld van die waarheid in gelid van die liefde”. Maar intussen koester ek die woorde en onthou ek Colet se gedagtes in Leroux se debuut: “Johan het ook vir hom gedigte gegee om te lees, Engels en Afrikaans, en alhoewel hy niks kon verstaan nie, het hy tog die krag daaragter gevoel.” Miskien is dít die raakste opsomming van groot literatuur, uit die mond van die meester self: dat woorde wat hulle moeilik leen tot interpretasie, tog kommunikeer met ’n krag wat dalk juis in ons wêreld die onsienlike verteenwoordig.\nSalome as beeld van die liefde is sekerlik meer opwindend as Swart Jan? Hy ís immers ’n travestie en holruggery, by wyse van spreke. So, tong in die kies: Salome as my Valentynslief.\nTags: Die eerste lewe van Colet, Leroux, Sewe dae by die Silbersteins\nWednesday, June 22nd, 2011 | Amanda Lourens, Binneblik.


Puppy spring op almal - Veearts qa ouer - 2020\nPuppy spring op almal\nMy vier maande oue goue retriever het pas by almal begin opspring. Hy is baie vriendelik. Dit is nie die groet wat ek wil hê nie. Hoe kan u dit stop voordat dit buite beheer raak?\nHallo, dankie vir jou e-pos. Groot vraag. Ek is bly dat u verstaan dat hierdie gedrag irriterend kan wees, veral vir gaste. "Spring" is 'n algemene en moeilike probleem wat ek ken uit persoonlike ervaring wat irriterend is.\nDr Ilana Reisner, 'n wonderlike behaviorist wat baie gedragsartikels op ons webwerf geskryf het, het hierdie presiese probleem aangespreek in 'n artikel genaamd "Teaching Your Dog Not to Jump".\nEk sal haar aanbevelings hieronder deel (en dit werk) !:\nWat kan gedoen word om daardie vier voet stewig op die grond te plant? Stel eers alle familielede en besoekers in kennis dat spring vanaf enige dag verbied word. Mense se enigste reaksie op spring moet geen reaksie wees nie. Almal moet heeltemal stilbly, hul blik afweer en 'n onverskillige houding aanneem.\nSkakel die hulp van 'n buurman of vriend in wat herhaaldelik kan klop en ingaan. Trek jou hond aan die arm en bewapen jouself met klein eetgoedjies (plaas miskien 'n pot lekkernye naby die deur vir besoekers om uit te deel). Sê vir jou hond om te sit voordat hy spring, terwyl hy nog kalm genoeg is om na te kom. Beloon nie-spring gedrag met kos lekkernye.\nAanhoudende pogings om te spring kan reggestel word deur te sê: "UIT", en u hond vinnig in 'n sirkel te loop en hom dan te laat sit (gevolg deur 'n beloning). Herhaal die oefening indien nodig. Anders as om u hond te stoot, te klap of te smeek om "af te kom", is hierdie oefening ondubbelsinnig en beloon 'n alternatiewe gedrag - sit. U kanse op sukses sal baie groter wees as u saam met ander werk wat u hond kan "uitlok" deur die huis in te gaan of keer op keer op straat te staan. U moet die opleiding opstel.\nSê vir u hond om by elke pas te sit en beloon hierdie voorkeurgedrag. Skuif mettertyd die beheer van jouself na die 'besoeker', wat slegs aandag gee as jou hond sit. Voordat u dit weet, sal u hond u opregte lof verdien deur rustig te sit in plaas van op te spring.\n'N Behoorlik toegeruste kophanger, soos die Gentle Leader, kan 'n onskatbare hulpmiddel wees om hierdie soort heropleiding te vergemaklik. Al wat nodig is, is om vorentoe en op te trek om die hond in 'n "sit" posisie te plaas. Laat dan onmiddellik spanning op die lood los en prys die hond buitensporig dat hy gesit het.\nCairn Terrier-hondname: koel name vir Cairn Terrier-rassehonde\nVind 'n doggie-sielsmaat - 'n gedig vir skuilinghonde\nKan u 'n kat oplei?\nGenadedood van Hamsters\nHoe kan ek weet wanneer my katte speel of baklei?\nCopyright 2020 \_ Alles oor troeteldiere \_ Puppy spring op almal


BROOKLYN NEGE-NEGE SEISOEN 9: WAAROM DINK ONS DAT SEISOEN 9 NOOIT GEMAAK SAL WORD NIE? - TV-PROGRAMME\nBrooklyn Nege-nege seisoen 9: Waarom dink ons dat seisoen 9 nooit gemaak sal word nie?\nDit is 'n Amerikaanse komedie -TV -reeks. Dit is die eerste keer uitgesaai op 17 September 2013. Dit is afgehandel\nDit is 'n Amerikaanse komedie -TV -reeks. Dit is die eerste keer uitgesaai op 17 September 2013. Dit is afgesluit met 8 seisoene en 153 episodes op 16 September 2021. Michael Schur en Dan Goor het hierdie reeks geskep. Die storielyn van hierdie reeks fokus op 'n speurder van 'n polisiedepartement van New York in die 99ste distrik Brooklyn, genaamd Jake Peralta. Die meeste van die tyd kom hy in 'n geveg met sy bevelvoerder.\nDie eerste seisoen van die reeks is op 17 September 2013 vrygestel en bevat in totaal 22 episodes. In hierdie seisoen word Raymond Holt die nuwe leier van die NYPD, en daarna kom hy onmiddellik in konflik met Jake, aangesien hy kinderagtig is, maar 'n wonderlike speurder. Al is hy so kinderlik, maar terselfdertyd is hy so goed in misdaadoplossing. Die eerste seisoen eindig wanneer Jake onder die dekmantel is.\nDie tweede seisoen van die reeks is vrygestel op 28 September 2014. Hierdie seisoen bevat in totaal 23 episodes. In hierdie seisoen kom Jake terug na die distrik nadat hy onder die dekmantel was om die mafia te help verwyder, maar hy word moedeloos as 'n monster ontsnap. In hierdie seisoen begin hy sy verhouding met 'n advokaat met die naam Sophia Perez.\nDie derde seisoen van die reeks is op 27 September 2015 vrygestel. Dit bevat in totaal 23 episodes. In hierdie seisoen het 'n nuwe kaptein van die NYPD gekom met die naam Seth Dozerman, wat daarna sterf aan 'n hartaanval toe hy kyk hoe Jake en Amy soen.\nDie vierde seisoen van die reeks is vrygestel op 20 September 2016. Dit bevat in totaal 22 episodes.\nDie vyfde seisoen van die reeks is vrygestel op 26 September 2017. In hierdie seisoen moet Jake en Rosa in die tronk sit voordat nege-nege Melaine kan verslaan nadat Holt gedwing word om 'n ooreenkoms met Murphy te sluit.\nDie sesde seisoen van die reeks is vrygestel op 10 Januarie 2019. Hierdie seisoen bestaan in totaal uit 18 episodes. In hierdie seisoen weet Holt dat die kommissaris sy posisie verloor het toe John Kelly in sy plek aangesluit het.\nDie sewende seisoen van die reeks is op 23 April 2020 vrygestel. Dit bestaan uit 13 episodes in totaal. In hierdie seisoen moet Holt sukkel om as patrolliebeampte die degradering te hanteer.\nDie agtste en die jongste seisoen van die reeks is op 12 Augustus 2021 vrygestel. Hiermee bedank Rosa haar werk, en nou word sy 'n privaat ondersoeker. Jake en Amy probeer om hul lewens in beheer te hou gedurende die eerste jaar van ouerskap.\nWaarom word seisoen 9 van die reeks nie gemaak nie?\nToe die reeks nie met Fox hernu word nie, het hy besluit om nog 'n paar jaar te hardloop, en toe op NBC, maar hierdie keer moet ons die reeks vaarwel sê. Dit sal nie verder voortgaan nie, want dit sal strek as dit nou gebeur, so dit is die regte tyd om dit af te sluit. Dit is dus die beste besluit deur die makers, sodat die liefde van die gehoor behoue kan bly.\nDie beste ding om in die hart van die gehoor te wees, is om nie die reeks meer te laat rek en op die regte tyd te beëindig nie.\nsal daar 'n reeks 5 van sherlock wees\nkode geass lelouch van die opstanding vrylating\nboogskutter waar om te kyk